KOMISIJOS REGLAMENTAS (EB) Nr. 883/2009
2009 m. rugsėjo 21 d.
iš dalies keičiantis Reglamentą (EB) Nr. 810/2008, kuriuo skiriamos aukštos kokybės šviežios, atšaldytos ir sušaldytos jautienos bei sušaldytos buivolienos tarifinės kvotos ir numatomas jų administravimas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (1), ypač į jo 1 straipsnio 1 dalį,
kadangi:
(1)
Komisijos reglamento (EB) Nr. 810/2008 (2) 2 straipsnio d punktu 5 000 tonų jautienos be kaulų, kuriai taikomi KN kodai 0201 30 00 ir 0206 10 95, skiriama aukštos kokybės jautienos, visiškai atitinkančios nurodytą apibrėžtį, gabalams ruošti.
(2)
Europos bendrijos ir Brazilijos susitarime pasikeičiant laiškais, pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (3) (toliau - susitarimas), patvirtintame Tarybos sprendimu 2009/718/EB (4), numatoma prie kvotos, nustatytos pagal Reglamento (EB) Nr. 810/2008 2 straipsnio d punktą, pridėti dar 5 000 tonų, įtraukiant ir produktus, kuriems taikomi KN kodai 0202 30 90 ir 0206 29 91. Susitarimas įsigalios 2009 m. spalio 1 d.
(3)
Todėl Reglamentą (EB) Nr. 810/2008 reikėtų atitinkamai iš dalies pakeisti.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 810/2008 2 straipsnio d punkto įžanginė frazė pakeičiama taip:
„10 000 tonų mėsos be kaulų, kuriai taikomi KN kodai 0201 30 00, 0202 30 90, 0206 10 95 bei 0206 29 91 ir kuri atitinka tokią apibrėžtį:“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2009 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. rugsėjo 21 d.